19.6.2012 Jurnalul Oficial al Uniunii Europene L 158/17 DECIZII DECIZIA 2012/312/PESC A CONSILIULUI din 18 iunie 2012 privind Misiunea PSAC a Uniunii Europene în domeniul securității aeronautice în Sudanul de Sud (EUAVSEC-Sudanul de Sud) CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 42 alineatul (4) şi articolul 43 alineatul (2), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) În Rezoluţia 1996 (2011), adoptată la 8 iulie 2011, Consiliul de Securitate al Organizaţiei Naţiunilor Unite a salutat crearea Republicii Sudanul de Sud la 9 iulie 2011, cu ocazia proclamării acesteia ca stat independent, şi a subliniat necesitatea instituirii de parteneriate mai puternice, bine definite, între Organizația Naţiunilor Unite, agențiile de dezvoltare, partenerii bilaterali și alți actori relevanți, precum şi instituțiile regionale și subre- gionale și instituțiile financiare internaționale, în vederea punerii în aplicare a strategiilor naționale care vizează consolidarea eficace a instituţiilor și sunt bazate pe suve- ranitatea națională, obţinerea de rezultate şi răspundere reciprocă. (2) La 20 iunie 2011, Consiliul a convenit asupra unei abordări cuprinzătoare privind Sudanul şi Sudanul de Sud, unul dintre scopuri fiind acela de a ajuta Sudanul de Sud să devină un stat viabil, stabil și prosper. În această abordare cuprinzătoare s-a menţionat, ca opțiune pe termen scurt, posibila desfăşurare a unei misiuni civile în cadrul politicii de securitate și de apărare comune (PSAC) destinată consolidării securității aeroportuare, iar ca opțiune pe termen mediu, sprijinirea extinderii gestionării frontierelor în Sudanul de Sud. (3) La 19 iulie 2011, ministrul transporturilor şi drumurilor din Sudanul de Sud a adresat Înaltului Reprezentant al Uniunii pentru afaceri externe și politica de securitate (ÎR), în numele Guvernului Sudanului de Sud, o scrisoare prin care a salutat propunerea Uniunii de a contribui la consolidarea securității la Aeroportul Inter- național Juba şi la ridicarea acesteia la standarde acceptate la nivel internațional, prin desfăşurarea unei misiuni PSAC. (4) La 23 ianuarie 2012, Consiliul a aprobat conceptul de gestionare a crizelor pentru o misiune PSAC în domeniul securității aeronautice în Sudanul de Sud (denumită în continuare „EUAVSEC-Sudanul de Sud”). (5)  Pentru EUAVSEC-Sudanul de Sud, ar trebui activată celula de supraveghere. (6)  EUAVSEC-Sudanul de Sud se va desfăşura în contextul unei situații care s-ar putea deteriora și care ar putea aduce atingere realizării obiectivelor acţiunii externe a Uniunii prevăzute la articolul 21 din Tratatul privind Uniunea Europeană (TUE), ADOPTĂ PREZENTA DECIZIE: Articolul 1 Misiunea Prin prezenta decizie, Uniunea instituie o misiune PSAC a Uniunii Europene în domeniul securității aeronautice în Sudanul de Sud (denumită în continuare „EUAVSEC-Sudanul de Sud”). Articolul 2 Obiective (1) Obiectivul strategic al EUAVSEC-Sudanul de Sud este de a contribui la funcționarea viabilă şi efectivă a Aeroportului Inter- național Juba, prin realizarea unei capacități de securitate satis- făcătoare sub responsabilitate locală, în conformitate cu stan- dardele acceptate la nivel internațional și cu cele mai bune practici aplicabile. (2)  În special, EUAVSEC-Sudanul de Sud contribuie la consolidarea securității aeronautice, a controlului frontierelor şi la asigurarea respectării legii la Aeroportul Internaţional Juba, sub supraveghere publică şi în conformitate cu standardele privind drepturile omului. Articolul 3 Atribuţii (1) În vederea îndeplinirii obiectivelor prevăzute la articolul 2, EUAVSEC-Sudanul de Sud: (a) oferă asistență și consiliere Guvernului Sudanului de Sud şi altor servicii relevante din această țară, în vederea organizării securității aeronautice în cadrul Ministerului Transporturilor şi al Aeroportului Internaţional Juba; (b) oferă asistență și consiliere Guvernului Sudanului de Sud şi altor servicii relevante din Sudanul de Sud în vederea elabo- rării, adoptării și implementării: — programelor şi planurilor în domeniul securității aero- nautice de către autoritatea din Sudanul de Sud respon- sabilă cu aviația civilă; — programelor, planurilor şși procedurilor standard relevante de funcţionare în domeniul securității aero- nautice la Aeroportul Internaţional Juba;